text: Bankrøveri i Give 
  01 oktober 2010 kl. 16.20
  To bevæbnede mænd begik i dag fredag et røveri mod Handelsbanken i Jernbanegade i Give. De fik et ukendt beløb med sig.  
  Truende med et oversavet jagtgevær og den anden med en pistol krævede de to mænd penge. De talte begge engelsk men med østeuropæisk accent. De to kørte fra banken i en Citroën C5, som senere blev fundet i Ulleruplund nord for Give. Den var brændt af for at skjule eventuelle DNA-spor.    
  
  Muskuløs og spinkel 
  Billederne fra bankens overvågningskamera er endnu ikke fremkaldt men skulle være gode og skarpe.  
  Den ene mand beskrives som 180 cm høj, muskuløs. Den anden 170-175 cm høj, spinkel. De var iklædt det samme: En hvid heldragt, mørk hue trukket ned over ansiget, mørke arbejdshandsker og sko.
  